hy en hy hy fr hy hy hy hy hy hy eu hy hy hy hy hy hy hy hy hy hy tr hy hy hy hi hy hy hy hy hy hy cs cs hy cs hy hy da hy hy hy da hy hy hy hy hy hy hy hy hy hy hy hy hy en en hy hy en en en en hy en en en hy hy hy hy en en en nl hy en en en hy hy hy en en en hy hy en en en hy hy hy en en en en nb en en en hy hy en en en hy hy hy ru hy ru en en en en de en en en en en hy hy en en en en hy en en en en hy en en en ru en en en hy hy hy en hy hy cs cs en cs en cs cs da cs en cs cs en da cs en en cs cs en en en cs cs da en da cs en en cs cs en en en fr en hy hy hy hy hy hy hy hy da hy da en da cs en en cs da en en en de cs da en da cs en en cs cs en cs cs da en hy hy hy hy hy hy hy hy en en
Ararat Armenian Brandy Հայկական Կոնյակ
skip to main | skip to sidebar
Խոհեր լուսանկարի մասին - Thoughts about photography
Լուսանկարչության մասին խոհեր և բնության լուսանկարներ: nkar bnutyun
чиTaTb pacckaз Ha pycckoM - ApMяHckий KoHbяk - kak oHo ecTb
Կիրակի օրը տեղեկություն ստացվեց այն մասին, որ Երևանի Կոնյակի գործարանը բաց դռների օր է հայտարարել ու անվճար էքսկուրսիա է կազմակերպել բոլոր ցանկացողների համար: Ես ու կինս էլ՝ կիրակի օրով առանձնապես պարապ մարդիկ, որոշեցինք բաց չթողնել այս առիթը:
Ի ուրախություն ինձ, լուսանկարելն արգելված չէր: Արգելված էր միայն կայծով (flash) նկարելը, քանի որ սպիրտի գոլորշով հագեցած հնեցման մառաններում դա կարող է առաջացնել պայթյուն: Ստորև ներկայացնում եմ լուսնակերնր և այն տվյալներ կոնյակագործության մասին, որոնք առավել տպավորիչ էին
+30 լուսնկար  Երևանի Կոնյակի գործարանից
3. Երկրորդ փուլում տակառի փայտերը ներսից թրջում են և տակառում կրակ վառում, որի արդոյունքում փայտերը ձեռք են բերում ճկունություն և երկաթյա ճապաններով (տռոսներով) ձգում են այնքան, որ հնարավոր լինի տակառի ներքևի մասում գոտիներ տեղադրել: Տախտակի ճկման պրոցեսը կատարվում է 40-60 րոպեյում: Այս քայլում ստացվում է տակառ, որը ոչ տակ ունի, ոչ էլ բերան :)
4.Երրորդ փուլում տակառի ներքևի և վերևի մասերում փորվածք են անում, ու տեղադրում տակառի տակն ու գլուխը (կամ կողապատերը...ինչպես հարմար է :)
5. Վերջին փուլում անցք են անում տակառի փորի մեջտեղի մասում և 2 մթնոլորտ ճնշման տակ տաք գոլորշի մղելով տակառի մեջ ստուգում են հնարավոր արտահոսքերի առկայությունը: Եթե այդպիսիք կան, ապա գոտիները ժամանակավորապես հանում են և տախտակների արանքներում ղամիշ են տեղադրում:
6. Տակառները հիմնականում լինում են 350-400 լիտր տարուղության:
Մեկ տակաոը պատրաստվում է 8 ժամում:
9. -գրողը տանի սա իմ դագառիգն է... ©
10. Մեր ուղեկցորդուհին բացատրում էր, որ մեկ տարվա ընթացքում տակառների մեջ պահվող սպիրտանյութի 3-4% ցնդում է, և գինեգործները, իրենց մխիթարելու համար, ասում են, որ այդ 3-4%-ը հրեշտակների բաժինն է, և դա է պատճառը, որ հրեշտակները միշտ բարի և ժպտերես են... :))
11. Էհ... no comment ! :)
12. Արարատյան դաշտավայրի խաղողից ստացված սպիրտը հենց այս տակառներում է ստանում կոնյակին բնորոշ հատկանիշները` գույնը, բույրը և վանիլային կամ շոկոլադի յուրահատուկ համը...
13. Հնեցման մառանում կան բազում անվանական տակառներ: Այս մեկը պատկանում է երբեմնի ՌԴ նախագահ Ելցինին:
Են էլ մեռավ, տենց էլ չխմեց...  (չարախնդում)
14. Օհօ.. իսկ սա ինչպես տեսնում էք Դիմայինն է: Ի դեպ նա միակ նախագահն է եղել, ով տակառի վրա ստորագրելուց առաջ, գրել է «CПACИБO!»: Ասում են շատ կուլտուրական շան տղայա:
15. Եվս մեկ հետաքրքիր առարկա: Սա Դիլիջանում աճած այն կաղնու արմատն է, որի մոտ միշտ հարբեցողությամբ էին զբաղվում տարբեր մարդիկ և վերջում ավելացած խմիչքը թափում էին կաղնու արմատներին: Իսկ երբ մի օր, կայծակից հետո, կաղնին տապալվեց բոլորը տեսան թե ինչ հրեշ է դարձել արմատը: Եվ հիմա այս հրեշավոր արմատը պահում են գործարանում իբր խրատ այն բանի, որ ամեն ինչ չափի մեջ է գեղեցիկ: Նամանավանդ Հայկական կոնյակը :)
16. Դերասանները ներկայացնում էին Ստալինի ու Չեռչիլի այն երկխոսությունը, որի ժամանակ Չեռչիլը առաջին անգամ համտեսեց Հայկական կոնյակը և խնդրեց, որ Ստալինը ամեն տարի իրեն ուղարկի 360 շիշ Դվին կոնյակ:
19. Մեր ուղեկցորդուհին, մեզ շշնջաց, որ - խեխճերը 2 օր ա անընդմեջ խմում են... :)))
21. Այս տակառներում գործարանի ամենահին` 1902 թվականի կոնյակներն են պահվում: 1990-ականներին կոնյակը լցրել են ապակյա տարայի մեջ, որպեսզի կանխեն հետագա ցնդումը: Այդպիսի գանձից չէր կարելի այլևս տարեկան 3-4% կորցնել... Փաստորեն, հրեշտակները գործարանի ամենահին գինին այլևս չեն ճաշակում
22.Եվս մեկ դերասան` Աղթամարը: Նա ասում էր, թե ինչպես և որքան է պետք խմել հայկական կոնյակը: Նախ` Հայկական կոնյակը պետք է պահել ձախ ձեռքով և սրտին մոտ: 3 գավաթից ավել պետք չէ խմել...Իսկ կոնյակի բաժակները պետք է ունենան վարդակակաչի տեսք: Աղթամարն ասաց նաև, որ ըստ առասպելի, բաժակների եզրին նստած են սատանաները և խմելուց առաջ բաժակներն իրար են զարկում, որպեսզի նրանք կամ բաժակից դուրս ընկնեն, և կամ ներս ընկնելով խեղդվեն կոնյակի մեջ :))
24. Ատոմ Էգոյանը ստորագրում է Մինսկի Համանախագահների տակառի վրա:
26. Մինսկի խմբի համանախագահներին նվիրաբերված տակառը: Այս տակառը կբացվի այն ժամանակ, երբ Լեռնային Ղարաբաղի Հանրապետության և Ադրբեջանի միջև խաղաղության համաձայնագիր ստորագրվի:
28. Այս հսկա տակառները կոչվում են «ՉԱՆ»: Սրանց տարողությունը 35.000 լիտր է:
Կոնյակի սպիրտը ջրի հետ խառնելուց ամուսնացնելուց հետո այն լցնում են այս հսկա չաների մեջ, և պահում են 4 ամսից մինչև մեկ տարի, որ կոնյակը վրեջնականապես «հանգստանա» և անցնի շշալցման:
29. Վերջում իմացանք թե որն է Հայկական և Ֆրանսիական կոնյակների տարբերությունը:
Պարզվում է, որ ֆրանսիացիները կոնյակի հետ խառնում են թորած ջուր, իսկ Հայերը՝ պարզապես մաքուր ջուր: Բա :)
30. Այս կշեռքը դրված է կոնյակի գործարանի բակում: Այն ևս իր հետաքրքիր պատմությունն ունի: Մինչև վերջերս, ցանկացած պատվավոր հյուր նստել է կշեռքի մի նժարին, իսկ մյուս նժարին արկղերով այնքան կոնյակ են դրել, մինչև որ կշեռքը հավասարակշռվի, և այդ կոնյակները նվիրել են տվյալ անձնավորությանը: Ամենածանր հյուրը եղել է Բորիս Եցինը` ով կշռել է 115կգ:
Թարմացում: Եվ ամենակարևորը. եթե կոնյակից շոկոլադի, վարդի կամ վանիլի բույր է գալիս, դա չի նշանակում, որ այն իսկական չէ: Կոնյակի իրական լինելը ստուգելու համար պետք է մի քանի կաթիլ լցնել ձեռքի ափի մեջ և շփել, հետո ափերը սեղմել իրար, եթե չեն կպչում միմյանց, ուրեմը կոնյակը իսկական է!
Եթե հոդվածը հետաքրքրեց Ձեզ, ապա մի ալարեք, մի բառով գոնե հայտնեք այդ մասին :)
Ստացեք նոր հոդվածները Էլ-փոստի միջոցով:
Krist22 December 2010 at 01:47
Շատ ապրես Էդգար ջան, իրոք շատ ուսանելի էր ու հանրամատչելի: Ինձ թվումա արժե, որ սրա համար քեզ մի շիշ կոնյակ նվեր տան :) տարիքն ու տեսակն էլ իրենց հայեցողությամբ` ըստ գնահատականի!
Իզուր չեր ուրեմն, որ sms արեցի :))) դե նկարների որակի ու բովանդակության մասին էլ խոսք չկա! 5+
Krist22 December 2010 at 01:48
Հա մեկ էլ, անունը կարծում եմ ճիշտ է գրել ArArAt :)
Էդգար Մարուքյան (Edd)22 December 2010 at 09:13
Ես ել եմ կարծում, որ արժեր ինձ արժանին հատուցել՝ մի քանի շիշ կոնյակի տեսքով :)))) բայց դե ինչ արած...
ArArAt -ն էլ մեծատառերով ա գրվում, ընդամենը «r»-երի չափն ա փոքր (տես նկ. 7)
Gevorg22 December 2010 at 09:36
Մի ՉԱՆ կոնյակ եմ ուզում :))) Ընտիր նկարներ են Էդ ջան!!!
Էդգար Մարուքյան (Edd)22 December 2010 at 14:42
բայց մի չանը շատ ա.. բեր գոնե քաշիդ չափով ուզի :))
Վարդգես Ստեփանյան22 December 2010 at 17:05
Հաաա շաաատ ԱչքաԾակ նկարներ էին:) Ապրես Էդդ !!! Որ նորից էսպիսի միջոցառում լինի, ինձ էլ իմաց տվեք:
Էդգար Մարուքյան (Edd)22 December 2010 at 18:34
ասում են ամեն տարի էս վախտերին կազմակերպում են սենց բաց դռների օր.
Unknown22 December 2010 at 19:06
dzec, shat lavn en , apres :)
Լիանա22 December 2010 at 21:22
Շատ հավանեցի հոդվածը! Ահագին բան սովորեցի, սիրուն նկարներ նայեցի, հատկապես դուր եկավ ամեն ինչը, այդ թվում նաև խմելը չափավոր անելու մասը :-)
Էդգար Մարուքյան (Edd)22 December 2010 at 21:33
Դուք էլ ապրեք, Արտակ ջան և Լիանա ջան:
Ֆեյսբուքում այս հոդվածի քննարկման ընթացքում, մեր կողմից շատ հարգված, տիկին Սոֆիան Վարդան Այգեկցու «Գինի» առակը հիշեցրեց այս առիթով.
Թագավորի տղան հարբած աղբանոցում մահանում է: Թագավորը հրաման է արձակում, կտրել բոլոր խաղողի այգիները և արգելում գինի խմել: Մի տղա թագավորի առյուծին սպանում է: Թագավորը կանչում է իր մոտ տղային ու նրա ծեր մորը իմանալու տղայի ուժի գաղտնիքը: մայրը ասում է, որ ամեն օր գաղտնի տղային գինի է տվել խմելու: Թագավորը հրաման է արձակում ասելով. « Այգի տնկեք և գինին այնպես խմեք, որ առյուծ սպանեք և ոչ թե աղբանոցում մեռնեք»:
Anonymous2 January 2011 at 15:12
Vorosheci chalarem u Shnorhakalutyuns haytnem hodvatsi heghinakin, masnakicnerin, 'xextsh' derasannerin vor xmum en or u gisher )))
Shat hetaqrqir er, u bovandakalic !
Էդգար Մարուքյան (Edd)2 January 2011 at 17:32
Շնորհակալություն, շնորհակալության համար :)
Anonymous8 January 2011 at 02:26
Շատ ու շատ լավն էր... փոշմանեցի որ չեմ գնացել էդ օրերին:
Raphael20 January 2011 at 17:32
Ապրես, Էդգար ջան: Ահագին լավ լավ բաներ իմացա հոդվածից: Օրինակ ինչպես են տակառ պատրաստում: Նաև չգիտեի, որ պրեզիդենտներին թագավորների պես "пpeBocxoдиTeлbcTBo" են կոչում: Ասելե թե դար ապրիր, դար սովորիր։ Եվս մեկ անգամ ԱՊՐԵՍ:
Newer Post Older Post Home
Subscribe to: Post Comments (Atom)
Ի՞նչ կայք է սա
Բարի գալուստ իմ ֆոտո-բլոգ: Այստեղ կարող եք տեսնել իմ լուսանկարչական փորձերն ու պրպտումները: Գործնական առաջարկները կարող եք ուղարկել edgar@marukyan.com հասցեով:
View my complete profile
Ararat Armenian Brandy Հայկական Կոնյակ
Russian Bloggers in Armenia! Ռուս բլոգերները Հայա...
Աղվերանի Եկեղեցի - Aghveran Church
Լեռների Միջազգային Օր - International Day of Mount...
Լուսանկարչության մասին հոդվածների հզորագույն հավաքածու (ռուսերեն)
Բնապատկեր  (1) HDR (5) Lightroom (4) Photoshop (1) RPP (4) Time Lapse (2) Wallpaper (6) ГPИП (1) CBeTorpaфиka (1) Ազատի Ջրամբար (9) Ալավերդի (2) Ամբերդ Բյուրական (2) այլ (22) Աշուն (14) Ապարանի Ջրամբար (11) Աստղեր (2) ավիալուսանկարչություն (1) Արագած (12) Արայի (4) Արարատ (4) Արշավներ (38) Արտերկիր (29) Արցախ (4) Աքորի (4) Բնապատկեր (106) Գառնի (1) Գարուն (5) Գեղարդ (7) Գյումրի (2) Գորիս Տաթև Նորավանք (12) Գրաֆիկական Դիզայն (1) Դիլիջան (1) Դիմանկար (11) Դսեղ (1) Եկեղեցիներ (44) Երևան (24) Զօրաց Քարեր (3) Էկոլոգիական աղետ (8) Թալին (4) թայմ-լապս (1) Թբիլիսի (2) Թեժ Լեռ (1) Թռչկան (1) ժանր (10) ինչ էր - ինչ դարձավ (14) Իջևան (1) լեզու (1) Լեռներ (28) լիճ (6) Լճեր (11) Լոռի (26) լուսաբաց (9) Խոսրովի Արգելոց (11) Խոր Վրիապ (2) Ծաղիկներ (6) Կարմիր Բերդ (1) Կաքավաբերդ (3) Կենդանիներ (4) Կիև (8) կրթություն (1) Համակարգչային գրաֆիկա (2) Հանդաբերդ (1) Հատիս (2) հեռախոսանկարչություն (3) հին (4) Հնավայր (1) Հոռոմայր (1) Ձյուն (2) ճամփորդական (5) Մակեդոնիա (15) Մակրոնկարչություն (4) Մայմեխ (1) Մայրամուտ (17) Միջատներ (2) Մուղնի (1) նկարչություն (1) Նորություն (21) Շաբաթվա լուսանկարիչ (1) Որդան Կարմիր (5) Ուխտասար (2) ուսուցողական (27) Պանարամա (12) Պաստառ (5) Ջերմաջուր (Istisu) (1) Ջուր (38) Ջրվեժ (7) Ռոք (6) Սանահին (1) Սատանի Կամուրջ (6) Սև ու Սպիտակ (9) Սևան (10) Սիսիան (3) Սկոպյե (1) Սյունիք (1) Ստեփանավան (2) Վայոց Ձոր (2) Վանաձոր (3) վիդեո դաս (5) Վիենա (7) Տաթև (4) Տավուշ (2) Տարվա ամփոփում (3) Տեսանյութ (8) տպագրություն (2) տրամաբանություն (1) Քաղաքային տեսարաններ (37) Քաջարան (1) Քարահունջ (1) Քարանձավ (1) Քարվաճառ (2) Օհրիդ (1) Օձուն (2) ֆոտո մտքեր (29) ֆոտոարշավ (12) Ֆոտոռեպորտաժ (16) Ֆոտոտեխնիկա (13)